Case ID: 1092841
Sentence 161: Həmçinin Məhkum2 qanunsuz göstərişinə əsasən, N nömrəli hərbi hissənin halhazırda istintaqla şəxsiyyətləri müəyyən edilməmiş hərbi qulluqçuları X55un əllərini arxadan, habelə ətrafda baş verənləri görməməsi üçün gözlərini yapışqanlı lentlə bağlayıb, yolboyu bədəninin müxtəlif nahiyələrinə yumruq və təpiklə, habelə plastik boru və kəmərlə çoxsaylı zərbələr vura-vura onu köhnə qərargah binasının ikinci mərtəbəsində olan otaqlardan birinə aparmış, orada X55dan onun düşmən tərəfindən kimin vasitəsilə, hansı şəraitdə, nə vaxtdan məxfi əməkdaşlığa cəlb edilməsi, düşmənlə əlaqələri, onun özünün hansı hərbi qulluqçuların düşmən tərəfindən məxfi əməkdaşlığa cəlb edilməsini təşkil etməsi, düşmənlə əməkdaşlıq edən digər hərbi qulluqçular barədə məlumatlar verməsini, habelə guya düşmənə tank satdığını etiraf etməsini tələb edərək, ona qarşı zorakı hərəkətlər etmiş, yəni arada müəyyən fasilələr verilməklə, davamlı şəkildə X55un bədəninin müxtəlif nahiyələrinə yumruq və təpiklə, habelə plastik boru və kəmərlə çoxsaylı zərbələr vurmuş, boğazından tutub sıxmış, boğulmaq həddinə çatdıqda nəfəs almasına imkan vermiş, ayaqlarından divardakı asılqandan başı aşağı asıb, həmin vəziyyətdə bədəninin müxtəlif nahiyələrinə çoxsaylı zərbələr vurmuş, habelə yerə uzadıb, daha şiddətli təsir etməsi üçün onun üstünə su tökərək, xüsusi qurğu vasitəsi ilə, naqillərini bədəninin müxtəlif nahiyələrinə birləşdirməklə uzun müddət elektrik cərəyanı vermişlər.